CELEX: 22009D0148
Language: ro
Date: 2009-12-04 00:00:00
Title: Decizia nr. 148/2009 a Comitetului mixt al SEE din 4 decembrie 2009 de modificare a anexei XX (Mediul) la Acordul privind SEE

11.3.2010   
            
            
               RO
            
            
               Jurnalul Oficial al Uniunii Europene
            
            
               L 62/47
            
         DECIZIA NR. 148/2009 A COMITETULUI MIXT AL SEE
   din 4 decembrie 2009
   de modificare a anexei XX (Mediul) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XX la acord a fost modificată prin Decizia nr. 101/2009 a Comitetului mixt al SEE din 25 septembrie 2009 (1).
            
         
               (2)
            
            
               Decizia 2009/73/CE a Comisiei din 17 decembrie 2008 de modificare a Deciziei 2007/589/CE în vederea includerii unor orientări privind monitorizarea și raportarea emisiilor de protoxid de azot (2) trebuie încorporată în acord.
            
         
               (3)
            
            
               Decizia 2009/339/CE a Comisiei din 16 aprilie 2009 de modificare a Deciziei 2007/589/CE cu privire la includerea orientărilor privind monitorizarea și raportarea emisiilor și a datelor tonă-kilometru pentru activitățile de aviație (3) trebuie încorporată în acord.
            
         
               (4)
            
            
               Planurile de monitorizare prezentate de operatorii aeronavelor autorităților competente ale statelor AELS și aprobate de acestea din urmă în conformitate cu cerințele stabilite în Decizia 2009/339/CE se consideră ca fiind aprobate în conformitate cu dispozițiile secțiunii 6 din anexa XIV și ale secțiunii 3 din anexa XV la Decizia 2009/339/CE și sunt recunoscute ca atare în punerea în aplicare a schemei UE de comercializare a certificatelor de emisii pentru activitățile de transport aerian.
            
         
               (5)
            
            
               Încorporarea Deciziei 2009/339/CE înainte de încorporarea Directivei 2008/101/CE nu aduce atingere procedurilor viitoare similare de încorporare și nu aduce atingere negocierilor privind adaptările la Directiva 2008/101/CE,
            
         DECIDE:
   Articolul 1
   În anexa XX la acord, la punctul 21am (Decizia 2007/589/CE a Comisiei) se adaugă următorul text:
   „ , astfel cum a fost modificată prin:
   
               —
            
            
               
                  32009 D 0073: Decizia 2009/73/CE a Comisiei din 17 decembrie 2008 (JO L 24, 28.1.2009, p. 18);
            
         
               —
            
            
               
                  32009 D 0339: Decizia 2009/339/CE a Comisiei din 16 aprilie 2009 (JO L 103, 23.4.2009, p. 10).”
            
         Articolul 2
   Textele Deciziilor 2009/73/CE și 2009/339/CE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 5 decembrie 2009 sau în ziua următoare datei ultimei notificări către Comitetul mixt al SEE, prevăzute la articolul 103 alineatul (1) din acord (4), în funcție de care dintre respectivele date este ultima.
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 4 decembrie 2009.
      
         
            Pentru Comitetul mixt al SEE
         
         
            Președintele
         
         Oda Helen SLETNES
      
   
   
      (1)  JO L 304, 19.11.2009, p. 18.
   
      (2)  JO L 24, 28.1.2009, p. 18.
   
      (3)  JO L 103, 23.4.2009, p. 10.
   
      (4)  Nu au fost semnalate obligații constituționale.